قازاقیستان پرزیدنتی نورسلطان نظربایئو، حکومتین یورد دیشین‌داکی قازاق‌لارین، آنا دیلده تحصیل گؤرمه‌لری اوچون چالیشمالار یئریتمهسی لازیم اولدوغونو سؤیله‌دی.
پرزیدنت نظربایئو، مستقیل‌لیک ساراییندا گرچک‌لشن دونیا قازاق‌لاری 5.جی قورولتاییندا،
"معنوی یئنی‌لنمه، گله‌جه‌یه یول" مقاله‌سی چرچیوه‌سینده لاتین الیفباسینا گئچیش، 100 درس کیتابی‌نین ترجمه‌سی، دوغولدوغون یئره کؤچ پروژه‌سی، قازاقیستانین قوتسال جغرافیاسی، قلوبال دونیادا مدرن قازاقیستانین مدنیتی کیمی پروژه‌لرین حیاتا گئچیریلدیگینی ایفاده ائتدی.
ائتنیک قازاق‌لاری دستکلمه‌نین اؤنمینی وورغولایان پرزیدنت نظربایئو، وطنداش‌لار فوندو یارادیلماسی لازیم اولدوغونو ده سؤیله‌دی.
نظربایئو، یورد دیشین‌داکی قازاق گنج‌لر اوچون قازاقیستاندا تحصیل سهمیه‌سی‌نین 2 قات آرتیریلماسی تعلیماتی وئردیگینی خاطیرلاتدی.
پرزیدنت نظربایئو، یورد دیشین‌داکی قازاق‌لارین قازاقیستان ایله ایلیشکی‌لرینی گوجلندیرمه‌سی لازیم اولدوغونون چئکرک،
"هارادا اولسانیز اولون، هر زامان قازاقیستان، اوریینیزده یئر آلسین. قازاقیستان، هامیمیزین تاریخی وطنی‌دیر" دئدی.
قورولتایا قاتیلان معمار سینان گؤزل صنعت‌لر اونیورسیته‌سیندن پروفسور دکتر عبدالواهاب قارا، قورولتایین دونیانین قیرخا یاخین اؤلکه‌سینده یاشایان قازاق‌لارین، قازاقیستان ایله قایناشماسینا بؤیوک تأثیری اولدوغونو سؤیله‌دی.
دونیا قازاق‌لاری 5.جی قورولتایینا، 39 اؤلکه‌دن 800 دولاییندا قازاق قاتیلدی.
